Sirajuddin Haqqani

Sirajuddin Haqqani også noen ganger kalt for Siraj Haqqani (født midt eller sent på 1970-tallet - kanskje i desember 1979) er en militær leder av pashtun-folket som leder Waziri-styrker i kampen mot Afghanistan i perioden 2004-2006. Hans far er Jalaluddin Haqqani, en berømt mujahedin og første militære leder av det protalibanske Haqqani-nettverket i Afghanistan og Pakistan.

 Terrorangrepet mot Serena Hotell 

Sirajuddin Haqqani ble kjent i Norge i forbindelse med terrorangrepet mot Serena Hotell 14. januar 2008, der bl.a. den norske journalisten Carsten Thomassen ble drept. Dagen etter angrepet offentliggjorde Afghanistans etterretningstjeneste bilder og navn på personer de hevdet stod bak angrepet.Dagbladet: Lagde selvmordsvideo kvelden før, publisert 15. januar 2008 De orienterte også om at det var tre gjerningsmenn, en av dem er arrestert, og at de også har arrestert sjåføren som kjørte angriperne, samt to personer som huset dem.Aftenposten: Kabul-terrorist låste seg trolig ute på taket, publisert 16. januar 2008 Amrullah Saleh, leder for Afghanistans etterretningstjeneste, sa videre på en pressekonferanse at de mente terrorangrepet var planlagt og kontrollert av personer tilknyttet Mullah Abdullah, en av Siraj Haqqanis samarbeidspartnere. Noen kritiske røster mente at afghanske myndigheter bare brukte angrepet mot Serena Hotell som en ytterligere grunn for å jakte på Sirajuddin Haqqani.Dagbladet: Dette er drapsmennene, publisert 16. januar 2008

 Attentatet mot Karzai april 2008 

Tre måneder etter angrepet på Serena, kom Haqqani igjen i søkelyset, denne gangen etter et attentat mot Afghanistans president Hamid Karzai 27. april 2008. En talsmann for den afghanske etterretningstjenesten sa 1. mai at en av de som ble drept i forbindelse med attentatet mot Karzai, også var koblet til angrepet mot Kabul Serena Hotell i januar 2008. Humayun var sjåføren til terroristene som angrep hotellet. Al Jazeera: Karzai plot 'hatched in Pakistan', 27. april 2008 Humayun hadde også forbindelser til Haqqani, som en mente stod bak angrepet mot Serena Hotell. Dagbladet: - Terrorsjåfør drept, 1. mai 2008

 Referanser 

Kategori:Personer tilknyttet Taliban
Kategori:Afghanere
Kategori:Personer fra Khyber Pakhtunkhwa
Kategori:Personer fra Asia involvert i terroraktivitet
Kategori:Personer tilknyttet Mujahedin
Kategori:Militære ledere